Պավլո Վիշեբաբա

Articles with hCards
Պավլո Օլեքսանդրովիչ Վիշեբաբա (ուկրաիներեն՝ Павло́ Олекса́ндрович Вишеба́ба, մարտի 28, 1986, Կրամատորսկ, Դոնեցկի մարզ, Ուկրաինական ԽՍՀ), ուկրաինացի էկոակտիվիստ, երաժիշտ, կամավոր և գրող։ «Մեկ մոլորակ» ՀԿ համահիմնադիր և ղեկավար, ՄԱԿ-ի զարգացման ծրագրի ներկայացուցիչ Ուկրաինայում տոլերանտության հարցերով։ Պավլո Վիշեբաբան մեծ դեր է խաղացել Ուկրաինայում  էկոակտիվիզմի զարգացման մեջ

Կենսագրություն 
Պավլո Վիշեբաբան ծնվել է Կրամատորսկում։ Նա սկսեց սովորել ճարտարագիտություն Դոնբասի մեքենաշինական ակադեմիայում, սակայն երրորդ կուրսից հետ վերցրեց փաստաթղթերը և ընդունվեց Մարիուպոլի պետական համալսարանի լրագրություն բաժնում։ Ուսման ընթացքում երեք տարի աշխատել է «Պրիազովսկի ռաբոչի» թերթում որպես լրագրող։

2012 թվականին համալսարանը գերազանցիկ ավարտելուց անմիջապես հետո տեղափոխվել է Կիև՝ Ուկրաինայի մայրաքաղաք։ Ակտիվ մասնակցել է արժանապատվության հեղափոխությանը, մասնավորապես ազգային դիմադրության շտաբի մամուլի կենտրոնի աշխատանքներին։ Վիկտոր Յանուկովիչի ռեժիմի տապալումից հետո նա մեկուկես տարի աշխատել է Ուկրաինայի Նախարարների կաբինետի մամուլի ծառայությունում՝ զբաղվելով միջազգային հաղորդակցությամբ և նախարարությունների հարաբերություններով։

Նա հրաժարվել է օգտագործել ռուսաց լեզուն՝ անցնելով ուկրաիներենի՝ պատճառաբանելով, որ այս արարքը Կրամատորսկի օկուպացումն է «Ռուսաստանի Դաշնության վարձկանների և համախոհների կողմից»։ 

2013 թվականին նա դարձավ բուսակեր, իսկ 2015 թվականին նա դարձավ վեգան՝ վերջնականապես հրաժարվելով ծովամթերքից և կենդանական աշխարհի ներկայացուցիչների կաշվից պատրաստված հագուստից։ 2016 թվականի ապրիլի 13-ին նա բացեց Ուկրաինայում առաջին վեգանական «One Planet» սրճարանը, որտեղ մատուցում են առողջ ապրելակերպով ապրող մարդկանց համար տարբեր ճաշատեսակներ և ըմպելիքներ։ Նույն թվականի օգոստոսին նա որոշեց հիմնել երաժշտական նվագախումբ, որը կկատարի ինքնատիպ երաժշտություն և երգեր՝ նվիրված մարդու և բնության ներդաշնակությանը։

2017 թվականի ամառվա ընթացքում «One Planet Orchestra» նվագախումբը հավաքեց ավելի քան 45 000 գրիվնա «Spilnokost» քրաուդֆանդինգային հարթակում՝ դառնալով առաջին ուկրաինական խումբ, որն ամբողական հանրային ֆինանսավորում ձեռք բերեց ալբոմի ձայնագրման նպատակով։ 

2016 թվականի դեկտեմբերին նա համահիմնել է «Մեկ մոլորակ» հասարակական կազմակերպությունը, որի նպատակներից են դարձել կենդանիների շահագործուը դադարեցնել, արգելել մորթու ֆերմաները, վերացնել կենդանական աշխարհի ներկայացուցիչների խտրականությունը, պայքարել կլիմայի փոփոխության դեմ և կենդանատեսակների ոչնչացման դեմ։

2017 թվականին Պավլո Վիշեբաբան ընտրվել է Ուկրաինայում ՄԱԶԾ-ի տոլեռանտության հարցերի դեսպան։

Նա լայն հանրությանը հայտնի դարձավ «KhutroOFF» մորթուց պատրաստված իրերի դեմ մղած արշավին մասնակցելու շնորհիվ։ 2018 թվականի սեպտեմբերին Վիշեբաբայի կողմից Գերագույն Ռադային ուղղված միջնորդությունը՝ կապված Ուկրաինայում մորթու արտադրության արգելքի հետ, ստացավ 27 000 ստորագրություն, որն այն ժամանակ դարձավ հանրային աջակցության պատմական առավելագույն թվաքանակը։ Նույն թվականի նոյեմբերի 26-ին Վիշեբաբայի հակառակորդները նրա վրա կանաչ թեյ շփեցին, իբրև ընդդեմ մկների որսի արգելքի վերացման, որը գրանցված է Ուկրաինայի Կարմիր գրքում։  

2019 թվականին սկզբին Պավլո Վիշեբաբան ղեկավարեց պայքարը Վոլինի Պիդխիրնե գյուղում հոլանդացի արդյունաբերողի կողմից ջրաքիսքի ֆերմայի կառուցման դեմ։ Նախաձեռնել է շարժի ստեղծումը և ակտիվորեն մասնակցել է Ուկրաինայում մորթու արտադրությունն արգելելու վերաբերյալ օրենքի նախագծի մշակմանը, որը գրանցվել է Գերագույն Ռադայում 2019 թվականի փետրվարի 7-ին։

Ուկրաինա ռուսական զորքերի ներխուժումն սկսելուց հետո անմիջապես կամավոր մեկնել է Ուկրաինայի զինված ուժերն աջակցելու նպատակով՝ Դոնբասի շրջանում կռվելու համար։

Հետաքրքիր փաստեր 
Հարցազրույցներից մեկում Պավլո Վիշեբաբան, որպես իր բարոյական մտածելակերպի ձևավորման գլխավոր դեր ունեցող անձանցից, նշել է Մահաթմա Գանդիին և Նելսոն Մանդելային, իսկ ուկրաինացի գործիչների թվում նշում է Գրիգորի Սկովորոդային և Տարաս Շևչենկոյին։ Մանուկ հասակում Վիշեբաբան չի ընդունվել Կրամատորսկի երաժշտական դպրոց՝ նշելով, որ զուրկ է երաժշտական ունակություններից։

Ծանոթագրություններ 

Ուկրաինացի երաժիշտներ
Էկոակտիվիստներ